b"\n_START_ARTICLE_\nLa Codina (Vic)\n_START_SECTION_\nMasia\n_START_PARAGRAPH_\nMasia que consta de tres cossos. El central t\xc3\xa9 el carener perpendicular als dels cossos laterals i consta de planta baixa i tres pisos, t\xc3\xa9 finestres de tipus conopial i al centre s'eleva una llanterna. La fa\xc3\xa7ana es troba orientada al Sud-oest i pertany tamb\xc3\xa9 al cos central. Formant angle recte s'hi adossa un cos de porxos, a la part superior dels quals s'obren uns arcs rebaixats sostinguts per pilars i amb baranes de fusta. Aquests es comuniquen amb el cor de la capella a la qual s'uneixen per aquest sector. Hi ha un portal que tanca la masia, la capella, les depend\xc3\xa8ncies agr\xc3\xadcoles i la lli\xc3\xa7a. Aquest portal s'uneix al mas mitjan\xc3\xa7ant un cos de porxos. _NEWLINE_L'estat de conservaci\xc3\xb3 \xc3\xa9s bo. Actualment li caldria una millora a la fa\xc3\xa7ana.\n_START_SECTION_\nCapella\n_START_PARAGRAPH_\nLa capella de la Pur\xc3\xadssima, va unida hist\xc3\xb2ricament al mas la Codina. Est\xc3\xa0 dedicada a la Pur\xc3\xadssima i a Sant Sebasti\xc3\xa0.  Segurament ha experimentat diverses fases de construcci\xc3\xb3, ja que el retaule data del segle XVIII i el campanar del 1861._NEWLINE_La capella de la Pur\xc3\xadssima, edifici religi\xc3\xb3s de nau \xc3\xbanica amb l'absis poligonal orientat a ponent, el qual s'hi adossen uns corrals per al bestiar i a l'altra part continua el cos de la casa, la qual s'uneix mitjan\xc3\xa7ant els porxos. La fa\xc3\xa7ana es troba orientada a llevant i al davant hi ha un petit cos que sobresurt i protegeix l'entrada. Al centre de la fa\xc3\xa7ana hi ha un \xc3\xb2cul, al damunt una forn\xc3\xadcula viuda i el capcer, triangular, \xc3\xa9s coronat per un campanaret d'espadanya, el qual encara conserva la campana. Al la part superior dels murs de la nau s'hi obren uns \xc3\xb2culs ovalats. Es constru\xc3\xafda amb pedra i totxos arrebossada al damunt. A l'interior, decorat amb relleus d'estuc, hi ha uns atlants que sostenen m\xc3\xa8nsules i s'hi conserva un retaule barroc de la pur\xc3\xadssima del segle XVIII. L'estat de conservaci\xc3\xb3 \xc3\xa9s bo."